
ΑΠΟΦΑΣΕΙ Σ 

Αριθ. 29151 (1) 

Έγκριση του Κανονισμού Διεξαγωγής του παιχνιδιού 
στοιχημάτων προκαθορισμένης απόδοσης «ΑΠΟΤΕ¬ 
ΛΕΣΜΑΤΑ ΑΓΩΝΩΝ ΠΟΔΟΣΦΑΙΡΟΥ» του «ΟΠΑΠ 
Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚΑ’ 137). 

2. Του Ν. 2414/1996 «Εκσυγχρονισμός Δημοσίων Επι¬ 
χειρήσεων και Οργανισμών και άλλες διατάξεις» (ΦΕΚΑ’ 
135) 

3. Του Α.Ν. 397/1968 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής» (ΦΕΚΑ’ 38). 

4. Του Ν. 2843/2000 «Εκσυγχρονισμός των Χρηματιστη¬ 
ριακών συναλλαγών, εισαγωγή εταιρειών επενδύσεων 
στην ποντοπόρο Ναυτιλία στο Χρηματιστήριο Αθηνών και 
άλλες Διατάξεις» (ΦΕΚ219Α72000). 

5. Του ΠΔ 228/1999 «Περί μετατροπής του Οργανισμού 
Προγνωστικών Αγώνων Ποδοσφαίρου (Ο.Π.Α.Π.) σε Ανώ¬ 
νυμη Εταιρεία (Α.Ε.)» (ΦΕΚΑ’ 193). 

6. Της με αριθμό 20261/20-4-2000 Κοινής Απόφασης 
του Πρωθυπουργού και του Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού Γεώρ¬ 
γιο Φλωρίδη». 


7. Το με αριθμό 11/4-10-2000 Πρακτικό του ΔΣ του 
«ΟΠΑΠ Α.Ε.». 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Την έγκριση του Κανονισμού Διεξαγωγής του παιχνιδι¬ 
ού στοιχημάτων προκαθορισμένης απόδοσης «ΑΠΟΤΕ¬ 
ΛΕΣΜΑΤΑ ΑΓΩΝΩΝ ΠΟΔΟΣΦΑΙΡΟΥ» του «ΟΠΑΠ Α.Ε.» 
που ακολουθεί. 

Η απόφαση αυτή μαζί με τον Κανονισμό να δημοσιευθεί 
στην Εφημερίδα της Κυβερνήσεως. 

ΚΑΝΟΝΙΣΜΟΣ ΔΙΕΞΑΓΩΓΗΣ ΠΑΙΧΝΙΔΙΟΥ ΣΤΟΙΧΗΜΑ¬ 
ΤΩΝ ΠΡΟΚΑΘΟΡΙΣΜΕΝΗΣ ΑΠΟΔΟΣΗΣ 
«ΑΠΟΤΕΛΕΣΜΑΤΑ ΑΓΩΝΩΝ ΠΟΔΟΣΦΑΙΡΟΥ» 

Άρθρο 1 

Γ ενικές διατάξεις 

Με τον παρόντα Κανονισμό εξειδικεύονται οι διατάξεις 
του Γενικού Κανονισμού Λειτουργίας «Παιχνιδιών Στοιχη¬ 
μάτων Προκαθορισμένης Απόδοσης» για το παιχνίδι στοι¬ 
χημάτων προκαθορισμένης απόδοσης «ΑΠΟΤΕΛΕΣΜΑΤΑ 
ΑΓΩΝΩΝ ΠΟΔΟΣΦΑΙΡΟΥ», η λειτουργία του οποίου εμπί¬ 
πτει στις Διάταξεις του Γενικού Κανονισμού Λειτουργίας 
«Παιχνιδιών Στοιχημάτων Προκαθορισμένης Απόδοσης». 

Άρθρο 2 

Διαγωνισμοί και Προγράμματα 

1. Τα γεγονότα στα οποία ο παίκτης στοιχηματίζει συμ¬ 
μετέχοντας στο παιχνίδι «ΑΠΟΤΕΛΕΣΜΑΤΑ ΑΓΩΝΩΝ ΠΟ¬ 
ΔΟΣΦΑΙΡΟΥ» είναι ποδοσφαιρικοί αγώνες ή τα ημίχρονα 
αυτών που επιλέγονται κατά την κρίση του Ο.Π.Α.Π. από 
εθνικές και διεθνείς διοργανώσεις και σύμφωνα με τα 
αναφερόμενα στο Άρθρο 1, παράγραφος 7 του Γ ενικού 
Κανονισμού Λειτουργίας «Παιχνιδιών Στοιχημάτων Προ¬ 
καθορισμένης Απόδοσης». Στο παιχνίδι «ΑΠΟΤΕΛΕΣΜΑ- 
ΤΑΑΓΩΝΩΝ ΠΟΔΟΣΦΑΙΡΟΥ» οιπροσφερόμενες μορφές 
στοιχήματος είναι δυνατόν να αναφέρονται στην πρόβλε¬ 
ψη του τελικού αποτελέσματος, ή του αποτελέσματος 
ημιχρόνου ή του συνδυασμού αποτελέσματος ημιχρόνου 
και τελικού αποτελέσματος ποδοσφαιρικού αγώνα, κα¬ 
θώς επίσης και στην πρόβλεψη του ακριβούς αποτελέ¬ 
σματος που επιτυγχάνεται στον στοιχηματιζόμενο ποδο¬ 
σφαιρικό αγώνα. 




























19420 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Το παιχνίδι «ΑΠΟΤΕΛΕΣΜΑΤΑ ΑΓΩΝΩΝ ΠΟΔΟΣΦΑΙ¬ 
ΡΟΥ», διεξάγεται σε δύο περιόδους ανά εβδομάδα, εκτός 
των περιπτώσεων για τις οποίες ο Ο.Π.Α.Π. αποφασίζει 
διαφορετικά. Τα στοιχεία των γεγονότων στα οποία μπο¬ 
ρεί να στοιχηματίσει ο παίκτης κάθε περίοδο, καθώς και οι 
προσφερόμενες μορφές στοιχήματος για αυτά, αναγρά¬ 
φονται στο «Έντυπο Προγράμματος» που κυκλοφορεί για 
κάθε περίοδο. Ο Ο.Π.Α.Π. έχει το δικαίωμα να προσφέρει 
την δυνατότητα στοιχηματισμού σε γεγονότα διαφορετι¬ 
κών περιόδων. 

3. Σε όλους τους αγώνες η ομάδα που ορίσθηκε από την 
διοργανώτρια αρχή ως γηπεδούχος αναγράφεται στο 
«Έντυπο Προγράμματος» αριστερά, η δε ομάδα που ορί¬ 
σθηκε ως φιλεξενούμενη, αναγράφεται δεξιά. 

4. Οι αποδόσεις για τα προσφερόμενα γεγονότα και τις 
μορφές στοιχήματος για αυτά, αναγράφονται στο «Έντυ¬ 
πο Προγράμματος». Ιδιαίτερα, εάν για ορισμένες μορφές 
στοιχήματος δεν καταστεί δυνατόν όλες οι αποδόσεις να 
περιληφθούν στο «Έντυπο Προγράμματος», τότε αυτές 
ανακοινώνονται μέσω επισήμων πινάκων που εκδίδει και 
κυκλοφορεί ο ΟΠΑΠ για το παιχνίδι. 

5. Ο Ο.Π.Α.Π. έχει το δικαίωμα να ανακοινώνει πλεονέ¬ 
κτημα υπέρ μίας εκ των δύο αγωνιζομένων ομάδων, το 
οποίο και λαμβάνεται υπ’ όψιν κατά την διαμόρφωση του 
κερδίζοντος σημείου για το συγκεκριμένο γεγονός. Στην 
περίπτωση αυτή ως νίκη μίας ομάδας θεωρείται το απο¬ 
τέλεσμα, κατά το οποίο η υπέρ αυτής διαφορά σε τέρμα¬ 
τα είναι μεγαλύτερη του πλεονεκτήματος της αντιπάλου 
της. Αντιστοίχως, ως ισοπαλία μίας ομάδας με την αντί¬ 
παλό της θεωρείται το αποτέλεσμα, κατά το οποίο η υπέρ 
αυτής διαφορά σε τέρματα είναι ίση με το πλεονέκτημα 
της αντιπάλου της. Το πλεονέκτημα δύναται να είναι μη 
ακέραιος αριθμός και στην περίπτωση αυτή δεν νοείται 
ισοπαλία μίας ομάδας με την αντίπαλό της. Το πλεονέ¬ 
κτημα δύναται να μεταβάλεται οποιαδήποτε χρονική στιγ¬ 
μή κατά την κρίση του Ο.Π.Α.Π. Τα αρχικά ισχύοντα πλεο¬ 
νεκτήματα αναγράφονται στο «Έντυπο Προγράμματος» 
που κυκλοφορεί. Κατά την επικύρωση ενός «Δελτίου Στοι¬ 
χήματος», εκτυπώνονται σε αυτό τα τρέχοντα πλεονεκτή¬ 
ματα κατά την στιγμή καταχώρησής του στο κεντρικό μη¬ 
χανογραφικό σύστημα του Ο.Π.Α.Π. και βάσει αυτών ανα¬ 
γνωρίζονται οι επιτυχείς προβλέψεις των αγώνων που 
συμπεριλαμβάνονται στο δελτίο. 

6. Στο κεντρικό μηχανογραφικό σύστημα του Ο.Π.Α.Π. 
καταχωρείται η ημερομηνία και ώρα διεξαγωγήες του κά¬ 
θε αγώνα. Ο απώτερος χρόνος στοιχηματισμού ορίζεται 
μέχρι δέκα (10) λεπτά της ώρας πριν από την ώρα έναρ¬ 
ξης του πρώτου χρονικά διεξαγόμενου γεγονότος από το 
σύνολο των γεγονότων επιλογής του παίκτη. Για το παι¬ 
χνίδι στοιχήματος «ΑΠΟΤΕΛΕΣΜΑΤΑ ΑΓΩΝΩΝ ΠΟ¬ 
ΔΟΣΦΑΙΡΟΥ» ορίζεται ως απώτερος χρόνος ακύρωσης 
δελτίου τα πέντε (5) λεπτά της ώρας από την επικύρωση 
του δελτίου. 

Άρθρο 3 

Τρόπος Συμμετοχής 

1. Ο παίκτης, προκειμένου να δηλώσει την επιλογή του, 
για το τελικό αποτέλεσμα, το αποτέλεσμα ημιχρόνου ή 
τον συνδυασμό αποτελέσματος ημιχρόνου και τελικού 
αποτελέσματος ποδοσφαιρικού αγώνα, επιλέγει ένα ση¬ 
μείο μεταξύ των «1», «X», «2», «1 ή X», «1 ή'2», «X ή 2». Το 
σημείο «1» αντιστοιχεί σε νίκη της γηπεδούχου, το σημείο 


«X» σε ισοπαλία, το σημείο «2» σε νίκη της φιλοξενούμε¬ 
νης ομάδας, το σημείο «1 ή X» σε νίκη της γηπεδούχου ή 
σε ισοπαλία, το σημείο «1 ή 2» σε νίκη της γηπεδούχου ή 
νίκη της φιλοξενούμενης, ενώ το σημείο «X ή 2» σε ισοπα¬ 
λία ή νίκη της φιλοξενούμενης. Η επιλογή του παίκτη για 
το ακριβές αποτέλεσμα του αγώνα, σημειώνεται με την 
βοήθεια συνδυασμού δύο αριθμητικών ενδείξεων που 
αντιστοιχούν στις προβλέψεις για το σύνολο των τερμά¬ 
των της γηπεδούχου και της φιλοξενούμενης ομάδας και 
επεξηγούνται στο «Έντυπο Προγράμματος». 

2. Η «στήλη» του παιχνιδιού «ΑΠΟΤΕΛΕΣΜΑΤΑ ΑΓΩ¬ 
ΝΩΝ ΠΟΔΟΣΦΑΙΡΟΥ», δύναται να περιλαμβάνει από ένα 
(1) έως δέκα (10) σημεία ισάριθμων γεγονότων, αναλό- 
γως του ελάχιστου πλήθους γεγονότων που ορίζεται στο 
«Έντυπο Προγράμματος» για κάθε μορφή στοιχήματος. 

3. Τα συστήματα του παιχνιδιού «ΑΠΟΤΕΛΕΣΜΑΤΑ 
ΑΓΩΝΩΝ ΠΟΔΟΣΦΑΙΡΟΥ» φέρουν τις ενδείξεις «1», «2», 
«3», «4», «5», «6», «7», «8», «9»,«10» «ΟΛΑ». Οι ενδείξεις αυ¬ 
τές προσδιορίζουν το πλήθος των ζητουμένων γεγονό¬ 
των. Το πλήθος των στηλών που διαμορφώνονται βάσει 
ενός συστή ματος, προκύπτει από τον συνδυασμό των επι¬ 
λεγμένων γεγονότων, τα οποία δεν μπορούν να υπερβαί¬ 
νουν τα δέκα (10), ανά πλήθος ζητουμένων γεγονότων. 
Μετο σύστημα «ΟΛΑ» επιτρέπεται ο σχηματισμόςτου συ¬ 
νόλου των στηλών που προκύπτουν από την χρήση όλων 
των παροαναφερόμενων συστημάτων που είναι δυνατόν 
να εφαρμοσθούν για το πλήθος των επιλεγμένων γεγονό¬ 
των. 

4. Παρέχεται στονπαίκτη, ο οποίος έχει αναπτύξει «στή¬ 
λες» με τη χρήση, συστημάτων, η δυνατότητα να σημειώ¬ 
σει σταθερές επιλογές γεγονότων και, κατά το τρόπο αυ¬ 
τό, να επιλέξει από το σύνολο των στηλών του συστήμα¬ 
τος μόνον τις στήλες εκείνες οι οποίες περιλαμβάνουν τα 
γεγονότα σταθερής επιλογής. 

5.0 παίκτης έχειτην δυνατότητα για ορισμένες μορφές 
στοιχήματος να σημειώσει διπλή παραλλαγή σημείου σε 
ένα ή περισσότερα γεγονότα. Η επιλογή του δεύτερου 
σημείου σε ένα από τα επιλεγμένα γεγονότα ισοδυναμεί 
με την προσθήκη στις ήδη διαμορφωμένες στήλες, άλλων 
στηλών που προκύπτουν από την αντικατάσταση του 
ενός σημείου για το συγκεκριμένο γεγονός με το άλλο 
σημείο της διπλής παραλλαγής. 

6. Στο «Έντυπο Προγράμματος» ορισμένα γεγονότα ή 
μορφές στοιχήματος είναι δυνατόν να διέπονται από συ¬ 
γκεκριμένους κανόνες στοιχηματισμού ή/και περιορι¬ 
σμούς ως προς τις επιλογές και τον τρόπο συνδυασμού 
των μορφών στοιχήματος που δύναται να κάνει ο παίκτης. 
Σε καμία περίπτωση οι κανόνες αυτοί δεν θα έρχονται σε 
αντίθεση με τις κείμενες διατάξεις. 

7. Η αποζημίωση του πράκτορα για τις υπηρεσίες που 
προσφέρει στους παίκτες καθορίζεται σε ποσοστό 8% επί 
της τιμής της στήλης καια παρακρατείται άμεσα από το 
αντίτιμο του «Δελτίου Στοιχήματος». Η αποζημίωση υπο¬ 
λογίζεται μόνο για τις στήλες εκείνες που συμμετέχουν 
στον διαγωνισμό. 

Άρθρο 4 
Αποτελέσματα 

1. Ως αποτέλεσμα ημιχρόνου, τελικό αποτέλεσμα και 
ακριβές αποτέλεσμα αγώνα λαμβάνονταιτα επίσημα ανα- 
κοινωθέντα με επιμέλεια του Ο.Π.Α.Π., βάσει του ακρι¬ 
βούς αποτελέσματος που διαμορφώθηκε με την λήξη του 

ημιχρόνου και της κανονικής διάρκειας του αγώνα εντός 
του αγωνιστικού χώρου. Είναι δυνατόν, εφ’ όσον αναφέ- 
ρεται στο «Έντυπο Προγράμματος» να λαμβάνεται υπ’ 
όψιν σαν τελικό αποτέλεσμα, το αποτέλεσμα που διαμορ¬ 
φώθηκε κατά την διάρκεια της παράτασης ή της διαδικα¬ 
σίας «χρυσού γκολ» ή της διαδικασίας των πέναλτι. 

2. Σε περίπτωση ματαίωσης, αναβολής, διακοπής αγώ¬ 
να στο πρώτο ημίχρονο, αλλαγής ή αντιστροφής της 
έδρας μίας εκ των δύο ομάδων ή αλλαγής αντιπάλου με¬ 
τά τη δημοσίευση του «Εντύπου Προγράμματος» οποια¬ 
δήποτε επιλογή του παίκτη για το αποτέλεσμα ημιχρόνου 
ή το τελικό αποτέλεσμα ή τον συνδυασμό αποτελέσματος 
ημιχρόνου και τελικού αποτελέσματος ή το ακριβές απο¬ 
τέλεσμα του αγώνα θεωρείται αποδεκτή, αλλά ως από¬ 
δοσή της λαμβάνεται η μονάδα. Στις ανωτέρω περιπτώ¬ 
σεις παραμένουν σε ισχύ οι στήλες εκείνες που περιλαμ¬ 
βάνουν τουλάχιστον δύο γεγονότα ή μόνο ένα γεγονός, 
υπό την προϋπόθεση ότι το γεγονός αυτό ικανοποιεί τους 
κανόνες στοιχηματισμού που αναγράφονται στο «Έντυ¬ 
πο Προγράμματος». Στήλες οι οποίες δεν ικανοποιούντο 
προαναφερόμενα δεν συμμετέχουν στον διαγωνισμό και 
η αξία τους επιστρέφεται στους παίκτες μετά την ολο¬ 
κλήρωση όλων των επιλεγμένων από τον παίκτη γεγονό¬ 
των. 

3. Σε περίπτωση πρόωρης έναρξης αγώνα, δηλαδή 
έναρξης η οποία έγινε πριντον απώτερο χρόνο στοιχημα- 
τισμού, για τις «στήλες» που περιλαμβάνουν το εν λόγω 
γεγονός και καταχωρήθηκαν μετά την έναρξή του, οποια¬ 
δήποτε επιλογή του παίκτη για το αποτέλεσμα ημιχρόνου 
ή το τελικό αποτέλεσμα ή τον συνδυασμό αποτελέσματος 
ημιχρόνου και τελικού αποτελέσματος ή το ακριβές απο¬ 
τέλεσμα του αγώνα θεωρείται αποδεκτή, αλλά ως απόδο¬ 
σή της λαμβάνεται η μονάδα. Στις ανωτέρω περιπτώσεις 
παραμένουν σε ισχύ οι στήλες εκείνες που περιλαμβά- 
νουντουλάχιστον δύο γεγονότα ή μόνο ένα γεγονός, υπό 
την προϋπόθεση ότι το γεγονός αυτό ικανοποιεί τους κα¬ 
νόνες στοιχηματισμού που αναγράφονται στο «Έντυπο 
Προγράμματος». Στήλες, οι οποίες δεν ικανοποιούν τα 
προαναφερόμενα δεν συμμετέχουν στον διαγωνισμό και 
η αξία τους επιστρέφεται στους παίκτες μετά την ολο¬ 
κλήρωση όλων των επιλεγμένων από τον παίκτη γεγονό¬ 
των. 

4. Σε περίπτωση διακοπής αγώνα μετά την λήξη του 
πρώτου ημιχρόνου, ως αποτέλεσμα ημιχρόνου λαμβάνε- 
ται το διαμορφωθέν με την λήξη του πρώτου ημιχρόνου, 
ενώ για το τελικό αποτέλεσμα, τον συνδυασμό αποτελέ¬ 
σματος ημιχρόνου και τελικού αποτελέσματος, όπως και 
για το ακριβές αποτέλεσμα του αγώνα οποιαδήποτε επι¬ 
λογή του παίκτη θεωρείται αποδεκτή, αλλά ως απόδοσή 
της λαμβάνεται η μονάδά. Στις ανωτέρω περιπτώσεις πα¬ 
ραμένουν σε ισχύ οι στήλες εκείνες που περιλαμβάνουν 
τουλάχιστον δύο γεγονότα ή μόνο ένα γεγονός, υπό την 
προϋπόθεση ότι το γεγονός αυτό ικανοποιεί τους κανό¬ 
νες στοιχηματισμού που αναγράφονται στο «Έντυπο 
Προγράμματος». Στήλες, οι οποίες δεν ικανοποιούν τα 
προαναφερόμενα δεν συμμετέχουν στον διαγωνισμό και 
η αξία τους επιστρέφεται στους παίκτες μετά την ολο¬ 
κλήρωση όλων των επιλεγμένων από τον παίκτη γεγονό¬ 
των. 

5. Κατά την εξέλιξη του διαγωνισμού και μετά την ολο¬ 
κλήρωση όλων των επιλεγμένων από τον παίκτη γεγονό¬ 
των, τα κερδίζοντα δελτία εξοφλούνται από τα πρακτο¬ 
ρεία με βάση τα επίσημα αποτελέσματα. 


Άρθρο 5 

Για κάθε θέμα που δεν ρυθμίζεται με τον παρόντα Κα¬ 
νονισμό και αφορά τους όρους διεξαγωγής των διαγωνι¬ 
σμών του παιχνιδιού στοιχημάτων προκαθορισμένης 
απόδοσης «ΑΠΟΤΕΛΕΣΜΑΤΑ ΑΓΩΝΩΝ ΠΟΔΟΣΦΑΙΡΟΥ» 
από τον «ΟΠΑΠ ΑΈ.» έχουν ισχύ οι διατάξεις νόμων, Προ¬ 
εδρικών διαταγμάτων και Υπουργικών αποφάσεων που 
ισχύουν μέχρι σήμερα. 

Όλες οι διατάξεις του παρόντος Κανονισμού τροποποι¬ 
ούνται και συμπληρώνονται με όμοιο τρόπο και ισχύουν 
από την δημοσίευσή τους στην Εφημερίδα της Κυβερνή- 
σεως. 

Αθήνα, 3 Νοεμβρίου 2000 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΦΥΠ. ΠΟΛΙΤΙΣΜΟΥ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΦΛΩΡΙΔΗΣ 


Αριθ. 29152 (2) 

Έγκριση του Κανονισμού Λειτουργίας και Διεξαγωγής 
του παιχνιδιού «ΠΡΟΠΟΓΚΟΛ» του «ΟΠΑΠ Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ-ΠΟΛΙΤΙΣΜΟΥ 

1 Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚΑ’ 137). 

2. Του Ν. 2414/1996 «Εκσυγχρονισμός Δημοσίων Επιχει¬ 
ρήσεων και Οργανισμών και άλλες διατάξεις» (ΦΕΚΑ’ 135) 

3. Του Α.Ν. 397/1968 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής» (ΦΕΚΑ’ 38). 

4. Του Ν. 2843/2000 «Εκσυγχρονισμός των Χρηματιστη¬ 
ριακών συναλλαγών, εισαγωγή εταιρειών επενδύσεων 
στην ποντοπόρο Ναυτιλία στο Χρηματιστήριο Αθηνών και 
άλλες Διατάξεις» (ΦΕΚ219Α72000). 

5. Του ΠΔ 228/1999 «Περί μετατροπής του Οργανισμού 
Προγνωστικών Αγώνων Ποδοσφαίρου (Ο.Π.Α.Π.) σε Ανώ¬ 
νυμη Εταιρεία (ΑΈ.)» (ΦΕΚΑ’ 193) 

6. Της με αριθμό 20261/20-4-2000 Κοινής Απόφασης 
του Πρωθυπουργού και του Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού Γεώρ¬ 
γιο Φλωρίδη» 

7. Το με αριθμό 11/4-10-2000 Πρακτικό του ΔΣ του 
«ΟΠΑΠ Α.Ε.». 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Την Έγκριση του Κανονισμού Λειτουργίας και Διεξαγω¬ 
γής του παιχνιδιού «ΠΡΟΠΟΓΚΟΛ» του «ΟΠΑΠ ΑΈ.» που 
ακολουθεί. 

Η απόφαση αυτή μαζί με τον Κανονισμό να δημοσιευθεί 
στην Εφημερίδα της Κυβερνήσεως. 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΚΑΙ ΔΙΕΞΑΓΩΓΗΣ 
ΤΟΥ ΠΑΙΧΝΙΔΙΟΥ ΠΡΟΠΟΓΚΟΛ 

ΑΡΘΡΟ 1 

1.0 Οργανισμός Προγνωστικών Αγώνων Ποδοσφαίρου 
(Ο.Π.Α.Π. Α. Ε). διενεργεί περιοδικούς διαγωνισμούς του 
δελτίου ΠΡΟΠΟΓΚΟΛ. 

2. Κάθε διαγωνισμός διενεργείται με δελτίο προβλέψε- 

ως αποτελεσμάτων ποδοσφαιρικών αγώνων, αφορά δε 
την πρόβλεψη οκτώ (8) αγώνων στους οποίους θα σημει¬ 
ωθεί ο μεγαλύτερος αθροιστικά αριθμός τερμάτων από 
ένα πλήθος 30 αγώνων που δημοσιεύονται στο δελτίο και 
φέρουν αρίθμηση από τον αριθμό 1 έως και τον αριθμό 
30. 

3. Οι ποδοσφαιρικοί αγώνες που απαρτίζουν το δελτίο 
κάθε διαγωνισμού «ΠΡΟΠΟΓΚΟΛ» επιλέγονται από τον 
ΟΠΑΠ μετά από εισήγηση της ειδικής Επιτροπής Σύνθε¬ 
σης Δελτίου που αναφέρεται στο άρθρο 1 παρ. 3 του Κα¬ 
νονισμού Λειτουργίας και Διεξαγωγής του παιγνιδιού 
ΠΡΟΠΟ. 

Οι αγώνες του δελτίου μπορεί να διεξάγονται την ίδια 
ημέρα ή σε περισσότερες της μιας ημέρας σαφώς καθο¬ 
ρισμένες εκ των προτέρων υπό τον όρο ότι η κατάθεση 
των δελτίων και η διαφύλαξη των στοιχείων τους θα γίνε¬ 
ται πριν από την έναρξη του πρώτου αγώνα και η ανακή¬ 
ρυξη των επιτυχιών μετά το τέλος του τελευταίου χρονο¬ 
λογικά αγώνα, από την ειδική Επιτροπή Ελέγχου του άρ¬ 
θρου 3 του «ΓΕΝΙΚΟΥ ΚΑΝΟΝΙΣΜΟΥ ΛΕΙΤΟΥΡΓΙΑΣ ΚΑΙ 
ΔΙΕΞΑΓΩΓΗΣ ΤΩΝ ΠΑΙΓΝΙΔΙΩΝ ΤΟΥ ΟΠΑΠ Α.Ε ΜΕ 
ΑΠΕΥΘΕΙΑΣ ΣΥΝΔΕΣΗ». 

5. Στο δελτίο αναγράφονται ο αύξων αριθμός του δια¬ 
γωνισμού, η ημερομηνία τέλεσης των αγώνων καθώς επί¬ 
σης και τα ζεύγη των ομάδων που διαγωνίζονται. Επιτρέ¬ 
πεται επίσης, η συμμετοχή στο διαγωνισμό και με ειδικά 
δελτία στα οποία δεν αναγράφονται τα παραπάνω στοι¬ 
χεία, αλλά ο διαγωνισμός και η ημερομηνία προκύπτουν 
από την ημέρα κατάθεσης του δελτίου και τα ζεύγη των 
ομάδων υποδηλώνονται από τον αύξοντα αριθμό που 
αναγράφεται στα κοινά δελτία 

6. Το δελτίο αποκτά ισχύ μόνο μετά την επικύρωση του 
από την επικυρωτική μηχανή και ισχύει για τον διαγωνι¬ 
σμό για τον οποίο επικυρώθηκε ανεξάρτητα από τις εν¬ 
δείξεις ή τις ομάδες που αναγράφονται σ’ αυτό. Σε οποι¬ 
αδήποτε περίπτωση ο αριθμός του διαγωνισμού που συμ¬ 
μετέχει το δελτίο εκτυπώνεται από την επικυρωτική 
μηχανή του πρακτορείου επί του αποδεικτικού συμμετο¬ 
χής- 

ΑΡΘΡΟ 2 

1. Το αντίτιμο συμμετοχής στο διαγωνισμό ΠΡΟΠΟ¬ 
ΓΚΟΛ ορίζεται στις 40 δρχ. ανά στήλη με Υποχρεωτική συ¬ 
μπλήρωση τουλάχιστον δύο στηλών. Από το ποσό αυτό 
ποσοστό 12% αποτελεί αποζημίωση που καταβάλλεται 
από τον συμμετέχοντα στον πράκτορα για τις υπηρεσίες 
που του προσφέρει. 

ΑΡΘΡΟ 3 

1. Το δελτίο περιέχει αριθμημένα τετραγωνίδια που 
αντιστοιχούν σε ισάριθμους ποδοσφαιρικούς αγώνες 
αριθμημένους με τους ίδιους αριθμούς, οι οποίες ανα¬ 
γράφονται είτε στο δελτίο είτε σε χωριστό έντυπο που εκ- 
δίδεται για κάθε διαγωνισμό από τον Ο. Π.Α. Π. Α. Ε. Το 
σύνολο των αριθμημένων τετραγωνιδίων αποτελεί ένα 
πεδίο προγνωστικών. Το δελτίο περιέχει 2 έως 6 πεδία 
προγνωστικών. Ο τρόπος συμπλήρωσης των δελτίων κα¬ 
θορίζεται με σχετικές οδηγίες που εκδίδονται από τον Ο. 
Π.Α. Π. Α.Ε. 

2. Ο συμμετέχων επιλέγει από τον πίνακα των αγώνων 
κάθε διαγωνισμού, εκείνους τους αγώνες, στους οποίους 
προβλέπει ότι θα σημειωθεί ο μεγαλύτερος αθροιστικά 
αριθμός τερμάτων. 


3. Οι προβλέψεις σημειώνονται με κατάλληλο σημείο 
πάνω στους αριθμούς που αντιστοιχούν στους αγώνες 
που επιλέγονται. Ο διαγωνιζόμενος μπορεί να επιλέξει σε 
κάθε πεδίο του δελτίου οκτώ (8) αριθμούς (απλές στήλες) 
ή να επιλέξει περισσότερους από οκτώ (8) αριθμούς (πλή¬ 
ρη συστήματα). 

4. Ο αριθμός των στηλών στα πλήρη συστήματα προσ¬ 
διορίζεται από τον πλήρη μαθηματικό συνδυασμό των 
επιλεγμένων αριθμών ανά οκτώ. Είναι δυνατή η συμμετο¬ 
χή στο διαγωνισμό και με τυποποιημένα συστήματα πε¬ 
ριορισμένης ανάπτυξης με συντετμημένη γραφή, συστή¬ 
ματα συνδυασμών, ομαδικά συστήματα, κ.ά. 

ΑΡΘΡΟ 4 

1. Ως αποτέλεσμα αγώνα νοείται εκείνο που πραγματο¬ 
ποιήθηκε στον αγωνιστικό χώρο κατά την κανονική λήξη 
αυτού συμπεριλαμβανομένης τυχόν παράτασης και κα- 
ταχωρήθηκε από τον διαιτητή στο φύλλο αγώνα ή σε πε¬ 
ρίπτωση απώλειας ή καταστροφής του σ’αυτό που συνά- 
χθηκε σύμφωνα με-τους κανονισμούς των αρμοδίων πο¬ 
δοσφαιρικών αρχών. 

Το αποτέλεσμα που υπήρχε μέχρι την στιγμή της διακο¬ 
πής ή η κατακύρωση του αγώνα υπέρ της μιας ομάδας 
δεν λαμβάνεται υπόψη μεταγενέστερες αλλοιώσεις των 
αποτελεσμάτων που αποφασίζονται από τις ποδοσφαιρι¬ 
κές αρχές μετά από ενστάσεις ή για οποιαδήποτε αιτία, 
επαναλήψεις αγώνων, επιβολές ποινών ή άλλα οποιαδή¬ 
ποτε μέτρα ουδεμία επιρροή έχουν στα αποτελέσματα 
του διαγωνισμού. 

2. Αλλαγή τόπου ή γηπέδου διεξαγωγής αγώνα ουδεμία 
επίδραση έχει στο αποτέλεσματου αγώνα για τον σχημα¬ 
τισμό της νικήτριας στήλης. 

3. Εάν ορισμένοι αγώνες του δελτίου ΠΡΟΠΟΓΚΟΛ δεν 
πραγματοποιήθηκαν την καθορισμένη ημέρα ή πραγμα¬ 
τοποιήθηκαν την ημέρα αυτή αλλά σε ώρα που απέχει πο¬ 
λύ απ’ αυτή που είχε καθοριστεί ώστε να είναι αδύνατη η 
τήρηση των διατάξεων για την διασφάλιση των στοιχείων 
των δελτίων όπως προβλέπεται από τον Γενικό Κανονισμό 
Διεξαγωγής Παιχνιδιώντου Ο.Π.Α. Π. Α.Ε. ή διακόπηκαν 
πριν από την κανονική τους λήξη, ως αποτέλεσμα του 
πρώτου στην σειρά κατάταξης αναβληθέντα, ματαιωθέ- 
ντα ή διακοπέντα αγώνα που αναγράφεται στο δελτίο, 
λαμβάνεται υπόψη το αποτέλεσματου πρώτου στη σειρά 
κατάταξης αγώνα του δελτίου που διεξήχθη κανονικά. 

Σαν αποτέλεσμα του δεύτερου στη σειρά αγώνα, που 
δεν διεξήχθη κανονικά, λαμβάνεται υπόψη το αποτέλε¬ 
σματου δεύτερου κανονικά διεξαχθέντα αγώνα κ. ο. κ. 

Η διαδικασία επαναλαμβάνεται από την αρχή, εάν οι 
αγώνες που διακόπηκαν, ματαιώθηκαν ή αναβλήθηκαν, 
είναι περισσότεροι από τους πραγματοποιηθέντες και μέ¬ 
χρι εξαντλήσεως όλων των αγώνων του δελτίου. Στην πε¬ 
ρίπτωση που αναβληθούν, ματαιωθούν ή διακοπούν όλοι 
οι αγώνες του δελτίου, τότε η νικήτρια σειρά θαπροκύψει 
κατόπιν δημόσιας κλήρωσης των αριθμών, από το σύνο¬ 
λο των αριθμών των αγώνων του δελτίου. Η κλήρωση 
πραγματοποιείται από την Επιτροπή που προβλέπεται 
στο άρθρο 6, του Κανονισμού Λειτουργίας και Διεξαγω¬ 
γής του Αριθμολαχείου ΛΟΤΤΟ. 

4. Αν η διεξαγωγή των αγώνων που δεν πραγματοποιή¬ 
θηκαν στην προκαθορισμένη ημέρα προσδιοριστεί σε με¬ 
ταγενέστερη ημερομηνία που δεν απέχει της αρχικής πε¬ 
ρισσότερο από πέντε (5) ημέρες, για τον σχηματισμό της 
νικήτριας σειράς δεν ακολουθείται η διαδικασία της 

προηγούμενης παραγράφου, αλλά λαμβάνεται υπόψη το 
αποτέλεσμα που θα προκύψει από την διεξαγωγή του. 

Η παραπάνω διάταξη έχει εφαρμογή μόνο όταν κατά 
την στιγμή της αναβολής ή της διακοπής του αγώνα 
προσδιορίζεται και η νέα ημερομηνία διεξαγωγής του εί¬ 
τε από τις κείμενες διατάξεις της προκήρυξης των διορ¬ 
γανώσεων (πρωτάθλημα, κύπελλο, κ.λ.π.) είτε κατά την 
λήψη της απόφασης αναβολής του αγώνα. Η νέα ημερο¬ 
μηνία διεξαγωγής γνωστοποιείται στο κοινό μαζί με την 
ανακοίνωση περί αναβολής ή διακοπής του αγώνα. 

ΑΡΘΡΟ 5 

Η νικήτρια σειρά σχηματίζεται από τους οκτώ (8) αγώ¬ 
νες στους οποίους έχει σημειωθεί ο μεγαλύτερος αθροι¬ 
στικά αριθμός τερμάτων. Εάν στις τελευταίες θέσεις της 
νικήτριας σειράς υπάρχει ίσος συνολικός αριθμός τερμά¬ 
των μεταξύ δύο ή περισσοτέρων αγώνων, τότε για τη συ¬ 
μπλήρωση της. προτιμούνται κατά σειρά εκείνοι οι αγώ¬ 
νες, στους οποίους η ομάδα που σημειώνεται δεύτερη 
στο δελτίο έχε επιτύχει το μεγαλύτερο αριθμό τερμάτων. 
Εάν και πάλι προκύψει ισοβαθμία, τότε προτιμούνται οι 
αγώνες εκείνοι, οι οποίοι προηγούνται στην αριθμητική 
σειρά του δελτίου. 

Από 1/1/2001 από τις συνολικές εισπράξεις του ΠΡΟ- 
ΠΟΓΚΟΛ. αφαιρουμένου του ποσοστού των πρακτόρων 
12%. ποσοστό 45% διανέμεται ως κέρδος στους νικητές. 

Οι κατηγορίες νικητών ορίζονται σε τρεις (3). Οι νικητές 
κατατάσσονται στις κατηγορίες ανάλογα με τον αριθμό 
των ορθών προβλέψεων. 

α) Στην πρώτη κατηγορία κατατάσσονται όσοι προέ- 
βλεψαν και τους 8 αγώνες που περιλαμβάνονται στη νική¬ 
τρια σειρά. 

β) Στην δεύτερη κατηγορία όσοι προέβλεψαν όλους 
τους αγώνες που περιλαμβάνονται στην νικήτρια σειρά 
πλην ενός. 

γ) Στην τρίτη κατηγορία όσοι προέβλεψαν όλους τους 
αγώνες που περιλαμβάνονται στην νικήτρια σειρά πλην 
δύο 

Τα κέρδη κατανέμονται στις τρεις κατηγορίες νικητών 
κατά την ακόλουθη αναλογία: 

α) 40% στους νικητές της 1ης κατηγορίας. 

β) 33% στους νικητές της 2ης κατηγορίας. 

γ) 27% στους νικητές της 3ης κατηγορίας. 

Αν δεν υπάρχουν νικητές ορισμένης κατηγορίας, τότε 
το ποσό που αντιστοιχεί στην κατηγορία αυτή δεν μοιρά¬ 
ζεται, αλλά μεταφέρεται στον επόμενο διαγωνισμό και 
προστίθεται στο ποσό που μοιράζει ή ίδια κατηγορία, 
εκτός αν μέσα στην προθεσμία των ενστάσεων που ορί¬ 
ζεται στον «Γενικό Κανονισμό Λειτουργίας και Διεξαγω¬ 
γής των παιγνιδιών του Ο.Π.Α.Π. Α.Ε. με απευθείας σύν¬ 
δεση», διαπιστωθεί μετά από ένσταση κάποια επιτυχία 
στην κατηγορία αυτή. 

Εάν σε ορισμένη κατηγορία το ποσό που αντιστοιχεί σε 
κάθε επιτυχία είναι μικρότερο των 300 δραχμών τότε δεν 
μοιράζονται τα κέρδη στους νικητές της κατηγορίας αυ¬ 
τής, αλλά μεταφέρονται στον επόμενο διαγωνισμό και 
προστίθενται στο ποσό που μοιράζει η ίδια κατηγορία. 

Εάν το κέρδος που αντιστοιχεί σε κάθε επιτυχία ορι¬ 
σμένης κατηγορίας είναι μεγαλύτερο από το αντίστοιχο 
κέρδος ανώτερης κατηγορίας τα ποσά των δύο αυτών κα- 
τηγορ ιών ενώνονται και το κέρδος κατανέμεται εξίσου με¬ 
ταξύ όλων των νικητών των δύο αυτών κατηγοριών. 


ΑΡΘΡΟ 6 

1. Τα κέρδη καταβάλλονται στους τυχερούς όλων των 
κατηγοριών στρογγυλοποιούμενα στην αμέσως κατώτε¬ 
ρη του ακριβούς ποσού πεντάδα δραχμών. 

2. Η αξίωση για είσπραξη κερδών παραγράφεται μετά 
την πάροδο έξη (6) μηνών από την ημερομηνία τέλεσης 
των αγώνων, που περιέχονται στο δελτίο. 

ΑΡΘΡΟ 7 

Για κάθε θέμα που δεν ρυθμίζεται με τον παρόντα Κα¬ 
νονισμό και αφορά τους όρους Λειτουργίας και Διεξαγω¬ 
γής των διαγωνισμών του παιχνιδιού ΠΡΟΠΟΓΚΟΛ από 
τον (Ο. Π.Α. Π. Α. Ε.), έχουν ισχύ οι διατάξεις νόμων, Προ¬ 
εδρικών Διαταγμάτων και Υπουργικών Αποφάσεων που 
ισχύουν μέχρι σήμερα. 

Η απόφαση αυτή (ΚΑΝΟΝΙΣΜΟΣ) τροποποιείται και συ¬ 
μπληρώνεται με όμοιο τρόπο. 

Η απόφαση αυτή μετον Κανονισμό να δημοσιευθεί στην 
Εφημερίδα της Κυβερνήσεως. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Αθήνα, 3 Νοεμβρίου 2000 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΦΥΠ. ΠΟΛΙΤΙΣΜΟΥ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΦΛΩΡΙΔΗΣ 


Αριθ. 29153 (3) 

Έγκριση του Κανονισμού Λειτουργίας και Διεξαγωγής 
του παιχνιδιού «ΠΡΟ-ΠΟ»του «ΟΠΑΠ Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚΑΊ 37). 

2. Του Ν. 2414/1996 «Εκσυγχρονισμός Δημοσίων Επι¬ 
χειρήσεων και Οργανισμών και άλλες διατάξεις» (ΦΕΚ Α’ 
135) 

3. Του Α.Ν. 397/1968 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής» (ΦΕΚ Α’ 38). 

4. Του Ν. 2843/2000 «Εκσυγχρονισμός των Χρηματιστη¬ 
ριακών συναλλαγών, εισαγωγή εταιρειών επενδύσεων 
στην ποντοπόρο Ναυτιλία στο Χρηματιστήριο Αθηνών και 
άλλες Διατάξεις» (ΦΕΚ219Α72000). 

5. Του ΠΔ 228/1999 «Περί μετατροπής του Οργανισμού 
Προγνωστικών Αγώνων Ποδοσφαίρου (Ο.Π.Α.Π.) σε Ανώ¬ 
νυμη Εταιρεία (Α.Ε.)» (ΦΕΚΑ’ 193). 

6. Της με αριθμό 20261/20-4-2000 Κοινής Απόφασης 
του Πρωθυπουργού και του Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού Γεώρ¬ 
γιο Φλωρίδη». 

7. Το με αριθμό 11/4-10-2000 Πρακτικό του ΔΣ του 
«ΟΠΑΠ Α.Ε.». 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Την έγκριση του Κανονισμού Λειτουργίας και Διεξαγω¬ 
γής του παιχνιδιού «ΠΡΟ-ΠΟ»του «ΟΠΑΠ Α.Ε.» που ακο¬ 
λουθεί. 

Η απόφαση αυτή μαζί μετον Κανονισμό να δημοσιευθεί 
στην Εφημερίδα της Κυβερνήσεως. 




19424 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΑΝΟΝΙΣΜΟΣ ΛΕΙΤΟΥΡΓΙΑΣ ΚΑΙ ΔΙΕΞΑΓΩΓΗΣ 

ΤΟΥ ΠΑΙΧΝΙΔΙΟΥ ΠΡΟΓΝΩΣΤΙΚΩΝ ΠΟΔΟΣΦΑΙΡΟΥ 
(ΠΡΟ-ΠΟ) 

ΑΡΘΡΟ 1 

1.0 Οργανισμός Προγνωστικών Αγώνων Ποδοσφαίρου 
(Ο.Π.Α.Π Α.Ε.) διενεργεί περιοδικούς διαγωνισμούς του 
παιχνιδιού προγνωστικών ποδοσφαίρου (ΠΡΟ-ΠΟ). 

2. Κάθε διαγωνισμός διενεργείται με δελτίο προγνωστι¬ 
κών, το οποίο ονομάζεται ΠΡΟ-ΠΟ και αφορά στην ακρι¬ 
βή πρόγνωση του αποτελέσματος μιας σειράς δεκατριών 
(13) ποδοσφαιρικών αγώνων και ενός επιπλέον αγώνα με 
την διακριτική αρίθμηση ΣΙ 3 (ΣΟΥΠΕΡ 13). 

3. Οι ποδοσφαρικοί αγώνες που απαρτίζουν το δελτίο 
προγνωστικών κάθε διαγωνισμού ΠΡΟ-ΠΟ, επιλέγονται 
από τον ΟΠΑΠ μετά από εισήγηση της ειδικής Επιτροπής 
Σύνθεσης Δελτίου. Η Επιτροπή αυτή αποτελείται από από 
επτά μέλη της Ε. Σ. Η. Ε.Α. και ειδικότερα του συνδέσμου 
Αθλητικών Συντακτών με εμπειρία στα θέματα ποδοσφαί¬ 
ρου, μετά ισάριριθμα αναπληρωματικά τους και από έναν 
εκπρόσωπο της ΕΠΟ. ένα εκπρόσωπο του Ε.Σ.Α.Π.Ε. και 
έναν εκπρόσωπο της Π.Ο.Ε.Π.Π . Ο διορισμός των μελών 
της Επιτροπής γίνεται με απόφαση του Δ.Σ. του Ο.Π.Α.Π. 
Α.Ε. Χρέη Γραμματέα ασκεί υπηρεσιακός παράγοντας 
του Οργανισμού, ο οποίος ορίζεται με απόφαση του Δ.Σ. 

4. Οι αγώνες του δελτίου μπορεί να διεξάγονται την ίδια 
ημέρα ή σε περισσότερες της μιας ημέρας σαφώς καθο¬ 
ρισμένες εκ των προτέρων υπό τον όρο ότι η κατάθεση 
των δελτίων και η διαφύλαξη των στοιχείων τους θα γίνε¬ 
ται πριν από την έναρξη του πρώτου αγώνα και η ανακή¬ 
ρυξη των επιτυχιών μετά το τέλος του τελευταίου χρονο¬ 
λογικά αγώνα, από την ειδική Επιτροπή Ελέγχου του άρ¬ 
θρου 3 του «ΓΕΝΙΚΟΥ ΚΑΝΟΝΙΣΜΟΥ ΛΕΙΤΟΥΡΓΙΑΣ ΚΑΙ 
ΔΙΕΞΑΓΩΓΗΣ ΤΩΝ ΠΑΙΓΝΙΔΙΩΝ ΤΟΥ ΟΠΑΠ Α.Ε ΜΕ 
ΑΠΕΥΘΕΙΑΣ ΣΥΝΔΕΣΗ». 

5. Ως αγώνας είναι δυνατόν να περιληφθεί στο δελτίο 
ΠΡΟ-ΠΟ και κάθε ημίχρονο αγώνα εξομοιούμενο προς 
αυτοτελή αγώνα. 

6. Στο δελτίο αναγράφονται ο αύξων αριθμός του δια¬ 
γωνισμού, η ημερομηνία τέλεσης των αγώνων καθώς επί¬ 
σης και τα ζεύγη των ομάδων που διαγωνίζονται. Επιτρέ¬ 
πεται επίσης, η συμμετοχή στο διαγωνισμό και με ειδικά 
δελτία στα οποία δεν αναγράφονται τα παραπάνω στοι¬ 
χεία, αλλά ο διαγωνισμός και η ημερομηνία προκύπτουν 
από την ημέρα κατάθεσης του δελτίου και τα ζεύγη των 
ομάδων υποδηλώνονται από τον αύξοντα αριθμό που 
αναγράφεται στα κοινά δελτία. 

7. Το δελτίο αποκτά ισχύ μόνο μετά την επικύρωσή του 
από την επικυρωτική μηχανή και ισχύει για τον διαγωνι¬ 
σμό για τον οποίο επικυρώθηκε ανεξάρτητα από τις εν¬ 
δείξεις ή τις ομάδες που αναγράφονται σ’ αυτό. Σε οποι¬ 
αδήποτε περίπτωση ο αριθμός του διαγωνισμού που συμ¬ 
μετέχει το δελτίο, εκτυπώνεται από την επικυρωτική 
μηχανή του πρακτορείου επί του αποδεικτικού συμμετο¬ 
χής- 

8. Στην περιοχή προβλέψεων του δελτίου υπάρχουν 
προτυπωμένατα σύμβολα 1, X, 2. Το σύμβολο 1 αντιστοι¬ 
χεί σε νίκη της πρώτης ομάδας όπως αυτές αναγράφο¬ 
νται στο δελτίο, το σύμβολο X αντιστοιχεί στο ισόπαλο 
αποτέλεσμα και το σύμβολο 2 αντιστοιχεί σε νίκη της δεύ¬ 
τερης ομάδας. Ο διαγωνιζόμενος σημειώνει επί κάθε συμ¬ 


βόλου, ανάλογα με την πρόβλεψή του, κατάλληλο σημείο 
που μπορεί να αναγνωριστεί από την Τερματική Μηχανή 
του Πρακτορείου. Μία απλή στήλη συμπληρώνεται με τη 
σημείωση ενός συμβόλου σε όλους τους αγώνες του δελ¬ 
τίου. Η Τερματική Μηχανή του Πρακτορείου μέσω οπτι¬ 
κής ανάγνωσης θα αποτυπώσει στο αποδεικτικό συμμε¬ 
τοχής όλες τις επιλογές του διαγωνιζόμενου. 

9. Επιτρέπεται επίσης η συμμετοχή στον διαγωνισμό με 
συντετμημένη αναγραφή σειράς στηλών που συνδέονται 
βάσει του συνδυασμού δύο ή τριών προγνώσεων (διπλές 
ή τριπλές παραλλαγές) για έναν ή περισσότερους αγώνες 
του δελτίου. Γιατον αγώνα ΣΙ 3 η πρόβλεψη γίνεται με επι¬ 
λογή ενός μόνο συμβόλου. Κάθε δελτίο αυτής της μορ¬ 
φής συμμετέχει στον διαγωνισμό με τόσες στήλες όσες 
προκύπτουν από τον πλήρη μαθηματικό συνδυασμό όλων 
των τριπλών και διπλών παραλλαγών της επιλογής του 
διαγωνιζόμενου. 

10. Είναι δυνατή επίσης η συμμετοχή στον διαγωνισμό 
και με δελτία άλλων τύπων. Όπως, περιορισμένης ανά¬ 
πτυξης (μεταβλητών), τυποποιημένων συστημάτων, ομα¬ 
δικών συστημάτων, πολλαπλής συμμετοχής, κ.λ.π. που 
καθορίζονται από τον Ο. Π.Α. Π. Α. Ε. και επιλέγονται από 
τους διαγωνιζόμενους με ειδική για κάθε ένα σημείωση 
επί του δελτίου. 

ΑΡΘΡΟ 2 

1. Ως αποτέλεσμα αγώνα νοείται εκείνο που πραγματο¬ 
ποιήθηκε στον αγωνιστικό χώρο κατά την κανονική λήξη 
αυτού, συμπεριλαμβανόμενης τυχόν παράτασης και κα- 
ταχωρήθηκε από τον διαιτητή στο φύλλο αγώνα ή σε πε¬ 
ρίπτωση απώλειας ή καταστροφής του σ’ αυτό που συ¬ 
ντάχθηκε σύμφωνα με τους κανονισμούς των αρμοδίων 
ποδοσφαιρικών αρχών. Το αποτέλεσμα που υπήρχε μέχρι 
την στιγμή διακοπής ενός αγώνα ή η κατακύρωση του 
αγώνα υπέρ της μιας ομάδας δενλαμβάνεται υπόψη. Με¬ 
ταγενέστερες αλλοιώσεις των αποτελεσμάτων που απο- 
φασίζονται από τις ποδοσφαιρικές αρχές μετά από εν¬ 
στάσεις ή για οποιαδήποτε αιτία, επαναλήψεις αγώνων, 
επιβολές ποινών ή άλλα οποιαδήποτε μέτρα ουδεμία 
επιρροή έχουν στα αποτελέσματα του διαγωνισμού. 

2. Αλλαγή τόπου ή γηπέδου διεξαγωγής αγώνα ουδεμία 
επίδραση έχει στο αποτέλεσματου αγώνα για τον σχημα¬ 
τισμό της νικήτριας στήλης. 

ΑΡΘΡΟ 3 

1. Αν όλοι ή ορισμένοι αγώνες δεν έγιναν την καθορι¬ 
σμένη ημέρα για οποιοδήποτε λόγο ή έγιναν προγενέστε¬ 
ρα ή μεταγενέστερα ή έγιναν σε ώρα που καθιστά αδύνα¬ 
τη την τήρηση των διατάξεων για την διασφάλιση των 
στοιχείων των δελτίων, όπως προβλέπεται από το άρθρο 

3. παρ. Ια του «Γενικού Κανονισμού Λειτουργίας καιΔιε- 
ξαγωγήςτων Παιχνιδιώντου Ο. Π.Α. Π. Α.Ε. με απευθείας 
σύνδεση» ή διακόπηκαν προ της κανονικής τους λήξης, 
για τον σχηματισμό της νικήτριας στήλης λαμβάνεται 
υπόψη για κάθε αγώνα το σύμβολο που προκύπτει μετά 
από κλήρωση. 

Η κλήρωση διενεργείται Δημόσια από τριμελή Ειδική 
Επιτροπή αποτελούμενη από κρατικούς λειτουργούς (με 
αντίστοιχα αναπληρωματικά μέλη), που ορίζονται με από¬ 
φαση του Υφυπουργού Πολιτισμού αρμόδιου για θέματα 
Αθλητισμού. Χρέη Γραμματέα εκτελεί υπάλληλος του 
Ο.Π.Α.Π. Α.Ε. 

Η κλήρωση γίνεται χωριστά για κάθε αγώνα που δεν έγι¬ 
νε κανονικά και πραγματοποιείται μεταξύ των αριθμών 0 
έως 9 και ο αριθμός που κληρώνεται αντιστοιχεί σε ένα 
από τα σύμβολα 1, X, 2 κατ’ αναλογία που καθορίζεται εκ 
τωνπροτέρων από ειδική Επιτροπή Αξιολόγησης και γνω¬ 
στοποιείται στο κοινό. 

2. Η αξιολόγηση των αγώνων γίνεται από επταμελή Ει¬ 
δική Επιτροπή με αντίστοιχα αναπληρωματικά μέλη. Ο 
διορισμός των μελών της επιτροπής γίνεται με απόφαση 
του Δ. Σ.του Ο. Π.Α. Π. Α. Ε., από μέλη της Ε. Σ. Η. Ε.Α. και 
ειδικότερα του συνδέσμου Αθλητικών Συντακτών με 
εμπειρία στα θέματα ποδοσφαίρου. Χρέη Γραμματέα 
ασκεί υπηρεσιακός παράγοντας του Οργανισμού, ο οποί¬ 
ος ορίζεται με απόφαση του Δ. Σ. 

Η αξιολόγηση των αγώνων γίνεται με βάση την αγωνι¬ 
στική δυναμικότητα των ομάδων, στατιστικά στοιχεία, 
κ.λ.π. και εκφράζεται με ποσοστιαία αναλογία για κάθε 
σύμβολο 1, X, 2 και για κάθε αγώνα. Τα ποσοστά πιθσνο- 
λογήσεως δημοσιεύονται στον ημερήσιο Τύπο για ενημέ¬ 
ρωση του κοινού. Στην αξιολόγηση των αγώνων κάθε σύμ¬ 
βολο συμμετέχει τουλάχιστον μία φορά για κάθε αγώνα. 

3. Αν η διεξαγωγή των αγώνων που δεν πραγματοποιή¬ 
θηκαν στην προκαθορισμένη ημέρα προσδιοριστεί σε με¬ 
ταγενέστερη ημερομηνία που δεν απέχει της αρχικής πε¬ 
ρισσότερο από πέντε (5) ημέρες, για τον σχηματισμό της 
νικήτριας στήλης δεν γίνεται κλήρωση αλλά λαμβάνεται 
υπόψη το αποτέλεσμα που θα προκύψει από την διεξα¬ 
γωγή του. Η παραπάνω διάταξη έχει εφαρμογή μόνο 
όταν κατά την στιγμή της αναβολής ή της διακοπής του 
αγώνα, προσδιορίζεται και η νέα ημερομηνία διεξαγωγής 
του είτε από τις κείμενες διατάξεις της προκήρυξης των 
διοργανώσεων (πρωτάθλημα, κύπελλο κ.λ.π) είτε κατά 
την λήψη της απόφασης αναβολής του αγώνα. Η νέα ημε¬ 
ρομηνία διεξαγωγής γνωστοποιείται στο κοινό μαζί με την 
ανακοίνωση περί αναβολής ή διακοπής του αγώνα. 

ΑΡΘΡΟ 4 

Το αντίτιμο συμμετοχής στον διαγωνισμό ΠΡΟ-ΠΟ ορί¬ 
ζεται στις 40 δρχ. κατά στήλη με υποχρεωτική συμπλή¬ 
ρωση δύο τουλάχιστον στηλών. Από το ποσό αυτό ποσο¬ 
στό 12% αποτελεί αποζημίωση που καταβάλλεται από τον 
συμμετέχοντα στον πράκτορα για τις υπηρεσίες που του 
προσφέρει. 

ΑΡΘΡΟ 5 

Ο Ε.Σ.Α.Π. Ε. και οι Π.Α. Ε. σύμφωνα με το Νόμο 
2725/1999 επιχορηγούνται με ποσοστό 8% επί των ακα¬ 
θαρίστων εισπράξεων, μετά την αφαίρεση των δικαιωμά¬ 
των των πρακτόρων (12%). 

ΑΡΘΡΟ 6 

1. Οι Νικητές του δελτίου ΠΡΟ-ΠΟ κατατάσσονται σε 
κατηγορίες ανάλογα με τον αριθμό των ορθών προβλέ¬ 
ψεων που περιλαμβάνονται στο δελτίο: 

α) Στην ειδική κατηγορία 13+1 κατατάσσονται όσοι 
προέβλεψαν τα αποτελέσματα των δεκατριών αγώνων 
του δελτίου και επί πλέον το αποτέλεσμα του πρόσθετου 
αγώνα ΣΙ3. 

β) Στην πρώτη κατηγορία κατατάσσονται όσοι προέ¬ 
βλεψαν τα αποτελέσματα των δεκατριών πρώτων αγώ¬ 
νων του δελτίου. 


γ) Στην δεύτερη κατηγορία όσοι προέβλεψαν τα αποτε¬ 
λέσματα των δώδεκα από τους δεκατρείς πρώτους αγώ¬ 
νες του δελτίου. 

δ) Στην τρίτη κατηγορία όσοι προέβλεψαν τα αποτελέ¬ 
σματα των έντεκα από τους δεκατρείς πρώτους αγώνες 
του δελτίου. 

2. Από 1/1/2001, μετά την αφαίρεση της αποζημίωσης 
των πρακτόρων και του ποσοστού της επιχορήγησης του 
Ε. Σ.Α. Π. Ε. και των Π.Α. Ε. η κατανομή κερδών στις κατη¬ 
γορίες νικητών έχει ως εξής: 

α) ποσοστό 8% διατίθεται ως επί πλέον κέρδος στους νι¬ 
κητές της κατηγορίας 13 + 1 οι οποίοι συμμετέχουν στη 
διανομή των κερδών της πρώτης κατηγορίας νικητών. 

β) ποσοστό 45% διατίθεται υποχρεωτικά σαν κέρδος 
στους νικητές των τριών άλλων κατηγοριών ως ακολού¬ 
θως: 

40% διατίθεται για τους νικητές της πρώτης κατηγο¬ 
ρίας. 

33% για τους νικητές της δεύτερης κατηγορίας. 

27% για τους νικητές της τρίτης κατηγορίας. 

4. Αν δεν υπάρχουν νικητές στην κατηγορία 13+1, το 
ποσό που αντιστοιχεί στην κατηγορία αυτή δεν μοιράζε¬ 
ται αλλά μεταφέρεται στον επόμενο αντίστοιχο διαγωνι¬ 
σμό και προστίθεται στο ποσό που μοιράζει η ίδια κατη¬ 
γορία, εκτός αν μέσα στην προθεσμία των ενστάσεων που 
ορίζεται στον «Γενικό Κανονισμό Λειτουργίας και Διεξα¬ 
γωγής των παιγνιδιών του Ο.Π.Α.Π. Α.Ε. με απευθείας 
σύνδεση», διαπιστωθεί μετά από ένσταση κάποια επιτυ¬ 
χία στην κατηγορία αυτή. 

5. Όταν δεν υπάρχουν νικητές ορισμένης κατηγορίας 
το ποσό που αντιστοιχεί στην κατηγορία αυτή, προστίθε¬ 
ται στο ποσό που μοιράζει η αμέσως επόμενη κατηγορία 
νικητών. 

6. Όταν δεν υπάρχουν νικητές στην τρίτη κατηγορία 
(1 Ιάρηδες) το ποσό που αντιστοιχεί στην κατηγορία αυ¬ 
τή δεν μοιράζεται αλλά μεταφέρεται στον επόμενο αντί¬ 
στοιχο διαγωνισμό και προστίθεται στο ποσό που μοιρά¬ 
ζει η τρίτη κατηγορία νικητών, εκτός αν μέσα στην προθε- 
σμίατων ενστάσεων που ορίζεται στον «Γενικό Κανονισμό 
Λειτουργίας και Διεξαγωγής των παιγνιδιών του Ο.Π.Α.Π. 
Α.Ε. με απευθείας σύνδεση», διαπιστωθεί μετά από έν¬ 
σταση κάποια επιτυχία στην κατηγορία αυτή. 

7. Όταν το ποσό που αντιστοιχεί σε κάθε επιτυχία ορι¬ 
σμένης κατηγορίας είναι μικρότερο από τριακόσιες (300) 
δρχ., τότε στην κατηγορία αυτή δεν διανέμονται κέρδη και 
ολόκληρο το διανεμόμενο ποσό αυτής της κατηγορίας με- 
ταφέρεται και προστίθεται στο ποσό που μοιράζει η ίδια 
κατηγορία νικητών στον επόμενο αντίστοιχο διαγωνισμό. 

8. Όταν το κέρδος που αντιστοιχεί σε κάθε στήλη που 
κερδίζει σε μια κατηγορία νικητών είναι ανώτερο από το 
αντίστοιχο κέρδος ανώτερης κατηγορίας, τα ποσοστά 
των δύο κατηγοριών ενώνονται και το κέρδος διανέμεται 
εξ ίσου μεταξύ όλων των νικητών καιτωνδύο κατηγοριών. 

ΑΡΘΡΟ 7 

1. Τα κέρδη καταβάλλονται στους τυχερούς όλων των 
κατηγοριών στρογγυλοποιούμενσ στην αμέσως κατώτε¬ 
ρη του ακριβούς ποσού πεντάδα δραχμών. 

2. Η αξίωση για είσπραξη κερδών παραγράφεται μετά 
την πάροδο έξη (6) μηνών από την ημερομηνία τέλεσης 
των αγώνων, που περιέχονται στο δελτίο. 

ΑΡΘΡΟ 8 

Για κάθε θέμα που δεν ρυθμίζεται με τον παρόντα Κα¬ 
νονισμό και αφορά τους όρους Λειτουργίας και Διεξαγω¬ 
γής των διαγωνισμών του παιχνιδιού ΠΡΟ-ΠΟ από τον 
(Ο.Π.Α Π. Α. Ε.), έχουν ισχύ οι διατάξεις νόμων, Προεδρι¬ 
κών Διαταγμάτων και Υπουργικών Αποφάσεων που ισχύ¬ 
ουν μέχρι σήμερα. 

Η απόφαση αυτή (ΚΑΝΟΝΙΣΜΟΣ) τροποποιείται και συ¬ 
μπληρώνεται με όμοιο τρόπο. 


Η απόφαση αυτή με τον Κανονισμό να δημοσιευθεί στην 
Εφημερίδα της Κυβερνήσεως. 

Η ισχύς της απόφασης αυτής αρχίζει από τη δημοσίευ¬ 
ση της στην Εφημερίδα της Κυβερνήσεως.. 

Αθήνα, 3 Νοεμβρίου 2000 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΦΥΠ. ΠΟΛΙΤΙΣΜΟΥ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΦΛΩΡΙΔΗΣ 

